**KUTSESTANDARD**

**Etendusasutuse helindaja, tase 3**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Etendusasutuse helindaja, tase 3 | 3 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Etendusasutuse helindaja on teatri vm etendusasutuse tehniline töötaja, kes tagab kvaliteetse heli lavastustel ja muudel teatriga seotud üritustel. Etendusasutuse helindaja, tase 3 on helitehniliste baasteadmistega, ta loeb režiid ja helitehnilist plaani, on etenduse helioperaator ja teenindav helitehniline töötaja. Etendusasutuse helindaja, tase 3 töötab juhendamisel.Lisaks etendusasutuse helindaja, tase 3 on kutsealal järgmised kutsed:etendusasutuse helindaja, tase 4, kes valdab etendusteeninduses kasutatavat tarkvara, loob helitehnilise plaani, salvestab, järeltöötleb ja monteerib iseseisvalt;etendusasutuse helimeister, tase 5, kes on meeskonna juht, juhendab teisi helindajaid, koostab helitehniliste lahenduste plaane, loob uusi helitehnilisi plaane vastavalt teatri vajadustele, viib läbi suuremahulisi keerukaid salvestusi.Etendusasutuse helindaja töötab nii siseruumides (nt stuudio, teatrisaal, kontserdisaal) kui vabas õhus. Tema töö on vahelduva iseloomuga ja muutuva graafikuga, esineb töötamist õhtustel aegadel ja nädalavahetustel. Etendusasutuse helindaja kasutab oma töös salvestus- ja helindusseadmeid ning sobivat tarkvara. |
| **A.2 Tööosad** |
| A.2.1 HelindamineA.2.2 Salvestus ja salvestise järeltöötlus |
| **A.3 Kutsealane ettevalmistus** |
| Etendusasutuse helindaja, tase 3 on tavaliselt erialase ettevalmistuseta ja vähese töökogemusega. |
| **A.4 Enamlevinud ametinimetused** |
| Helindaja, helimeister, helitehnik, helioperaator, helirežissöör, helirežissööri assistent |
| **A.5 Regulatsioonid kutsealal tegutsemiseks** |
| Regulatsioon puudub |
| **A.6 Tulevikuoskused** |
| Erialased digipädevused |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse moodustub üldoskustest ja kohustuslikest kompetentsidest. Kutse taotlemisel on nõutav nende kõigi tõendamine. |
| **B.1.1 Kvalifikatsiooninõuded haridusele ja töökogemusele** |
| Põhiharidus ja kompetentside kujunemiseks vajalik töökogemus |

|  |
| --- |
| **B.2 Etendusasutuse helindaja, tase 3****üldoskused**  |
| 1. Kasutab töös eesti keelt tasemel B2 ja inglise keelt tasemel A2 (lisa 1 Keelte oskustasemete kirjeldused).2. Kasutab arvutit algtasemel (lisa 2 Digipädevuste enesehindamisskaala).3. Loob kolleegidega head suhted; valib asjakohase käitumis- ja väljendusviisi; suhtleb edukalt erineva positsiooni, kultuuritausta ja maailmavaatega inimestega.4. Hindab adekvaatselt suhtlemispartnerit ja -situatsiooni; väljendab oma seisukohta kindlalt ja hinnanguvabalt, aktsepteerib enese ja teiste vajadusi.5. Reageerib ootamatutele olukordadele adekvaatselt.6. Töötab tõhusalt meeskonnas ja selle huvides ning kohandub meeskonnaga; arvestab teistega ja täidab oma rolli meeskonnas.6. On täpne ja kasutab ressursse (nt aeg, töövahendid) efektiivselt ning jälgib tööprotsessi jooksul tähtaegadest ning etappidest kinnipidamist.7. Järgib oma töös kutsealaga seonduvaid õigusakte, sh autoriõiguse seadust. |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Helindamine** | **EKR tase 3** |
| Tegevusnäitajad: 1. Tagab helitehnilise valmiduse lavastuse tavapärases etenduspaigas vastavalt helitehnilisele plaanile (lisa 3 Kutsestandardis kasutatud terminid).2. Tegutseb vastavalt etteantud helirežii juhistele.3. Installeerib ja deinstalleerib helitehnika lavastuse tavapärases etenduspaigas vastavalt juhistele.4. Viib läbi heliproovi, tagamaks heliplaani ja helirežii toimimise.5. Helindab ettekande tavapärases etenduspaigas, viies ellu heliproovis kavandatu ning arvestades heliplaani ja helirežiid; probleemide tekkimisel kutsub abi. |
| **B.3.2 Salvestus ja salvestise järeltöötlus** | **EKR tase 3** |
| Tegevusnäitajad:1. Valmistab ette salvestamiseks sobiva ruumi ja helitehnika vastavalt helirežissöörilt saadud juhistele.2. Salvestab materjali vastavalt helirežissöörilt saadud juhistele.3. Töötleb materjali vastavalt helirežissöörilt saadud juhistele. |

**KUTSET LÄBIVAD KOMPETENTSID**

|  |  |
| --- | --- |
| **B.3.3 Kutset läbivad kompetentsid** | **EKR tase 3** |
| Tegevusnäitajad: 1. Säilitab ja arendab oma kutseoskusi.2. Hoiab end kursis erialase terminoloogiaga ja kasutab seda korrektselt.3. Järgib oma töös ohutusnõudeid ja riietub vastavalt töö iseloomule;4. Kasutab töös helitöötlusriist- ja tarkvara. |

**C-osa**

**ÜLDTEAVE JA LISAD**

|  |
| --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad:
 | Tauno Makke, SA Eesti DraamateaterArbo Maran, Tallinna LinnateaterHaar Tammik, Tallinna Linnateater, SA Kultuuri- ja hariduskeskus Viimsi ArtiumMait Visnapuu, SA Eesti Noorsooteater |
| 1. Kutsestandardi kinnitaja
 | Kultuuri Kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 | 2 |
| 1. Viide Ametite Klassifikaatorile (ISCO 08)
 | 3521 Audiovisuaal- ja ringhäälingutehnikud |
| 1. Viide Euroopa kvalifikatsiooniraamistikule (EQF)
 | 3 |
| **C.2 Kutsenimetus võõrkeeles** |
| Inglise keeles Sound technician, level 3 |
| **C.3 Lisad** |
| Lisa 1 Keelte oskustasemete kirjeldusedLisa 2 Digipädevuste enesehindamisskaalaLisa 3 Kutsestandardis kasutatud terminid |